บาทเปิด 31.39 บาทต่อดอลลาร์ แนวโน้มอ่อนค่า
เงินบาทเปิดตลาด 31.39 บาทต่อดอลลาร์ แนวโน้มอ่อนค่า จับตา Flow ไหลออก มองกรอบวันนี้ 31.30-31.50บาทต่อดอลลาร์
18 มิ.ย. 2564

นักบริหารเงินจากธนาคารกรุงศรีอยุธยา เปิดเผยว่า เช้านี้เงินบาทเปิดตลาดที่ระดับ 31.39 บาท/ดอลลาร์ จากปิดตลาดช่วงเย็นวานนี้ที่ระดับ 31.40 บาท/ดอลลาร์ ขณะที่ดอลลาร์แข็งค่าเมื่อเทียบกับทุกสกุลเงินหลักจากการที่ธนาคารกลางสหรัฐ (เฟด) ส่งสัญญาณที่จะมีการปรับอัตราดอกเบี้ยเร็วขึ้น ขณะเดียวกันต้องจับตาดูทิศทางไหลออกของเงินทุนต่างประเทศจากผู้นำเข้าทองคำหลังราคาทองคำในตลาดโลกปรับตัวลดลงมาก"บาทย่อตัวจากช่วงปิดตลาดเย็นวานนี้เล็กน้อย แต่แนวโน้มมีโอกาสอ่อนค่า เนื่องจากดอลลาร์แข็งค่า และอาจมี flow ไหลออกจากผู้นำเข้าทองคำ" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 31.30 - 31.50 บาท/ดอลลาร์